ลืมกินยาคุมของแอนนาเม็ดที่3ของแผง/คืนต่อมากิน2เม็ดจะเป็นไรไหมค่ะ คือเช้ามามีอาการปวดหัวคลื่นไส้อาเจียนปวดท้องเหมือนจะท้องเสียพร้อมๆกับอาเจียนร่วมด้วยติดต่อกัน2-3รอบมันเป็นอาการปกติของการกินยาเริ่มแรกใช่ไหมค่ะ
สวัสดีค่ะ หากลืมทานยาคุมกำเนิดไป 1 เม็ด เมื่อนึกออกในวันถัดไป ก็ให้รีบทานเม็ดที่ลืมทันทีที่นึกได้ และทานเม็ดที่ต้องทานในวันนั้นตามเวลาเดิมปกติ ซึ่งจะเท่ากับทานไป 2 เม็ดใน 1 วัน ประสิทธิภาพในการป้องกันการตั้งครรภ์ก็จะลดลงไปไม่มากนักส่วนอาการปวดหัว คลื่นไส้ อาเจียน ปวดท้อง ท้องเสีย อาจเป็นผลข้างเคียงจากการทานยาคุมกำเนิดได้ อย่างไรก็ตาม หากยังคงมีอาการอาเจียนและท้องเสียหลายครั้ง ไม่น่าเกิดจากผลของยา แต่น่าจะเกิดจากอาหารเป็นพิษ หรือลำไส้อักเสบเฉียบพลันมากกว่าในเบื้องต้น ก็ควรจิบน้ำเปล่าบ่อยๆ และอาจดื่มน้ำเกลือแร่เสริมด้วย ส่วนอาหาร ให้ทานเฉพาะอาหารอ่อน ไม่ทานอาหารรสจัด ไม่ทานอาหารที่มีไขมันสูง และอาจทานยาแก้อาเจียน เช่น ยาเมโทโคลพราไมด์ (metoclopramide) เป็นต้นนอกจากนี้ ควรใช้ถุงยางอนาัยร่วมด้วยไปก่อนเมื่อจะมีเพศสัมพันธ์ เพราะการมีท้องเสียและอาเจียน จะทำให้ประสิทธิภาพของยาลดลงได้ และควรใช้ไปจนกว่าจะหายจากอาการไปแล้วอย่างน้อย 7 วันค่ะ